JohanHeinsen/ENO huggingface dataset:
Aarhuus Stifts-Tidende, 1835-10-13
De ommeldte Sedler vare til 1287de Trækning i Altona og 1420de Trækning i Kjøbenhavn, anført ud mine Original-Lister til General=Lotto-Administrationen, i Altona med No. 46, 57, 75, med 4 s. Ambe og 4 s. Tærne til 16 s. Da Lotto=Sedler af disse Nummere og Besætning ofte har været taget i min Collection og efter hvad jeg omtrentlig kan beregne efter Register Nummerne, er skeet af Byens Folk, saa anmodes herved Eierne af benævnte Sedler at melde dem her ved Contoiret – eller Andre der kunde give nogen muelig tilstrækkelig Oplysning om hvem der jevnligen spiller paa de anførte Nummere, For Oplysning om denne Gjenstand paa hvilken som helst Maade, udloves en Douceur af 10 Rbd. Sedler og Navnet fortiet. Aarhuus, den 12te October 1835. Fulling. Uld, Faare=, Lamme= og Kalve=Skind, samt Fæe og Heste=Huder kjøbes bestandig til gangbare Priser af A. Levis.
Aarhuus Stifts-Tidende, 1835-10-13
Rug-Halm, J. P. Schmidts Enke. kan faaes hos Byg at gjøre i Malt. modtages fra i Dag og uafbrudt til ultimo April J. Krog, 1836 paa billige Vilkaar af Aarhuus, den 3die Octbr. 1835. paa Studsgade.
Aarhuus Stifts-Tidende, 1835-10-13
Fra mit Papiirsfabrik paa Vesterbroe bekommes Straapapper i alle Rummere, saa og Udskuds og til Kufferter, Alt til Fabrikpriis. Kjøbenhavn, bag Hovedvagten Nr. 323 1ste Sahl. F. Hertz.
Aarhuus Stifts-Tidende, 1835-10-13
Skipper B. Jespersen afseiler bestemt fra Altona. til Aarhuus med sin førende Jagt Enigheden, med den første føielige Vind efter den 17de dennes. A. Thomsen, Mægler.
Aarhuus Stifts-Tidende, 1835-10-13
Skipper H. Tanggaard bliver seilfærdig til Kjøbenhavn den 19de dennes, og medtager Fragtgods og Passagerer. En Dreng der har Lyst til at lære Handelen, kan, naar hans Kundskaber qvalificerer ham dertil, og han tillige er af skikkelige Forældre, blive anbragt hos en Kjøbmand i Aalborg. Adressekontoiret i Aarhuus anviser.
Aarhuus Stifts-Tidende, 1835-10-13
For en skikkelig Tjenestepige der kan bestyre en almindelig Huusholdning er en Tjeneste ledig til 1ste Novbr. d. A. Adressekontoiret anviser.
Aarhuus Stifts-Tidende, 1835-10-13
En sindsvag Mand ønskes i Kost og Logis hos en Præst eller anden honet Familie i Jylland. Breve desangaaende adresseres Gothersgade No. 8, 2den Sal. i Kjøbenhavn.
Aarhuus Stifts-Tidende, 1835-10-13
Det tjener mine Venner til Efterretning at jeg allerede den 28de forrige Maaned havde lovformelig Qvittering for at have betalt de Penge, hvorfor min Gaard J. Hirsch. var averteret tilsalg.
Aarhuus Stifts-Tidende, 1835-10-13
At den i Aarhuus Stiftsavis No. 161 bekjendtgjort fra Græsgangen i Ørritzlev borttagne Hest af det slesvigske Curasseer=Regiment nu igjen er tilveiebragt, bekjendtgjøres herved.
Aarhuus Stifts-Tidende, 1835-10-13
Fredagen den 16de October næstkommende, Formiddag Kl. 9, ordineres i Aarhuus Domkirke den allernaadigst beskikkede Sognepræst for Mygind, Krogsbek og Skjørring Menigheder, Hr. P. C. Røgind.
Aarhuus Stifts-Tidende, 1835-10-13
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1835-10-15
No. 164. den 15de October. Torsdagen. med Brevposterne. Den til Forsendelse. allene privilegerede. Kongelig allernaadigst Tidende. Stifts Aarhuus Fædrelandet.
Aarhuus Stifts-Tidende, 1835-10-15
Danmarks yngste landekonomiske Selskab, Sorøe Amts nemlig, har allerede samlet en Grundfond af 1200 Rbd. r. S. Det tæller over halvandethundrede Medlemmer og indtager i aarlige Bidrag henved 1000 Rbd. r. S. Det har virket til Forædling af Kreature, til Forbedring af Agerdyrkningsredskaber, til Fremskaffelse af rene og gode Sædearter, til planmæssig Dyrkning, til Anbefaling af Aftenarbeide o. s. v. Det er beklageligt, at Selskabets Bestræbelser i sidstnævnte Henseende har mødt saa liden Deeltagelse. De flittige Jyder og Fyenboer ville undre sig, naar de høre, at Aftenarbeide i Sjælland endnu er saa stor en Sieldenhed, at der i et heelt Herred, som tæller 5 til 6000 Jndbyggere, kun har meldt sig et eneste Subject til Præmieæsning for Huusflid, og at Udbyttet af denne, tre Dusin Skeer, to River, en Banketærskel, en Greb og en Skovl, af Selskabet er bleven belønnet, med en Præmie af 8 Rbd. - At Markfred, uagtet de fortrinlige offentlige Foranstaltninger, endnu er et pium desiderium, fremlyser deraf, at Selskabet ved Præmie vil fremvirke en Afhandling om Midlerne til at opnaae dette Gode. Uagtet den danske Literatur opviser en sand Rigdom af Agerdyrknings=Anviisninger - vi nævne blot Høegs, Zeuthens, Dalgas's, Fielstrup's, Drewsens, Bierregaards og Poulsens meget anbefalingsværdige Arbeider i dette Fag - har dog Selskabet troet, ogsaa at burde udvide sin Virksomhed i denne Retning. Efter Forlydende vil det udsætte en Præmie for den bedste Omarbeidelse af Høegs Anviisning. Og en Præmie fortjener unægtelig Den, som kan om arbeide dette Mesterværk uden at forfuske det. Selskabets Medlem, Hr. Kammerherre Neergaard til Skjoldenæsholm, har foreslaaet, at Selskabet burde virke til en Examinationskommission for Avlsforvaltere ved at udsætte en Præmie for den bedste Afhandling herom, og selv har han i dette Øiemed tilbudt et Bidrag af 100 Rbd. En Committee er udnævnt til at afgive sin Betænkning herom. Over Holbøll, hvem en kompetent Dommer, Professor Hornemann, tillægger den Roes, at han var "den erfarneste og bedste botaniske Gartner, er afhans Kunstbrødre reist en Mindesteen. Slægten Holböllig pryder den. Vor Landsmand, Directeur Wallich i Calcutta, har nemlig benævnt en indisk Plante, med hans Navn.
Aarhuus Stifts-Tidende, 1835-10-15
Som man erfarer, have de paa adskillige Godser, i Sjælland afholdte Synsforretninger over den ved Orkanen den 8de August paa Sæden foraarsagede Skade ikke ledet til det af Landboerne forønskede Resultat.
Aarhuus Stifts-Tidende, 1835-10-15
J Onsdags Aftes, forrige Uge, udbrød der en stærk Jldebrand paa Humletoftegaard, der eies af Proprietair Barfod. Udhusene ere afbrændte, men Hovedbygningen blev frelst. Sytten Qvæghøveder, omkom i Luerne. Først Torsdag Morgen kom de fra Kjøbenhavn afsendte Brandfolk og Sprøiter tilbage.
Aarhuus Stifts-Tidende, 1835-10-15
Ved den gamle Frydendahls Jndtrædelse paa Scenen i Fredags tolkede Publikum sin Glæde over atter at see ham, ved et levende, ofte gjentaget Bifald. Destoværre var hans Lune, der aabenbarede sig med det gamle Liv, ikke understøttet af den fordums Kraft, og Comediens Yndere maa give Slip paa den Glæde at see ham ofte, hvis de ville haabe at see ham længe.
Aarhuus Stifts-Tidende, 1835-10-15
Cand. Theol. Müller agter i Fortællinger at gjennemgaae den ældre Historie paa samme Maade, som i Fjor Danmarks Historie. Disse Forelæsninger skulle holdes i den polytechniske Læreanstalts Lokale.
Aarhuus Stifts-Tidende, 1835-10-15
Kammermusikus Lemming har faaet Tilladelse til at give en Concert paa det kongelige Theater. Den er bestemt til næstkommende Søndag.
Aarhuus Stifts-Tidende, 1835-10-15
Den afg. Møller Callesens Bo tilhørende hollandske Veirmølle "Kongens Mølle kaldet, beliggende i Schackens Bastion paa Vestervold, blev ved 5te Auction solgt for 18,605 Rbd. Sølv.
Aarhuus Stifts-Tidende, 1835-10-15
Den 2den October fandtes i Vandet ved Frederiksholms Kanal et druknet velklædt Fruentimmer. Et rødt Tørklæde var bundet fast om hendes Hals.
Aarhuus Stifts-Tidende, 1835-10-15
Pastor Bøie skal i sin Afskedsprædiken for Søllerød Menighed have yttret: "at en Mand der havde haanet ham, og hindret sine Folk fra at søge Kirken og - Herrens Bord!" En stor Deel af Menigheden har udtydet dette paa Kammerraad Drewsen, som nu spørger Pastoren: "Er jeg denne Mand?" forlanger et offentligt Svar derpaa.
Aarhuus Stifts-Tidende, 1835-10-15
J khvnske Blade læses blandt flere bemærkninge ved den sidste Brødtaxt at der slet ikke bør være nogen saadan, men at det hertillands som flere andre Steder maa være enhver bosat Borger tilladt at drive Bagerie naar han kan anvise, i Betragt af Sikkerheden for Jldsvaade, et passende Sted, med behørige Indretninger. "Da vilde den Korporationsaandhedder det i Dagen: der allene har til Formaa at levere maadeligt Brød til den muligst høieste Priis. strax ophøre; og istedet for samme vilde indtræde den fornuftige Bestræben: til laveste Priis at frembringdet bedste Brød."
Aarhuus Stifts-Tidende, 1835-10-15
Fra Pressen er udkommet: "Mit 10aarige Forhold til det kgl. Landhuusholdningsselskab i Almindelighed og dets Præsident Conferentsraad Collin i Særdeleshed. Et Fragment af min Biographi. Tilligemed en beskeden Mening i Anledning af Geheimekonferentsraad Røepstorffs Færd som Overstutmester. Af Generalkrigscommissair Dr. Neergaard."
Aarhuus Stifts-Tidende, 1835-10-15
Af en Rekrolog i Dagen erfares at nylig afdøde Consistorialraad Hudtwalcker havde i Kjøbenhavns Bombardementstid 1807 (paa hvilken Tid han var Sognepræst ved St. Petri Kirke) været mistænkt for paa en utilladelig Maade at have overtalt General Peymann til Kjøbenhavns Overgivelse. Han kaldtes til Ansvar, og blev stillet for den Overkrigscommission som var nedsat for at undersøge hvad der angik Overgivelsen. Han blev imidlertid kjendt fri for Mistanken, men erholdt dog, efter allerhøieste Befaling, ved Biskoppen en Tilrettesættelse for hans ubesindige Forhold, og det blev tilkjendegivet ham, at han maatte vente at blive forflyttet saasnart et passende Kald blev ledigt i Hertugdømmerne. Kort efter blev han Præst i Neuenbrook. Her maatte han i Vinteren 1813, da fjendtlige Krigsfolk overstrømmede Holsteen, taale megen Trængsel og Mishandling. Han døde som Præst i Jtzehoe.
Aarhuus Stifts-Tidende, 1835-10-15
Fra det 14de holsteenske Valgdistrict for mindre Landeiendomsbesiddere er til Stænderforsamlingen indsendt en Petition om "almindelig Næringsfrihed, og som Følge deraf Laugstvangens Ophævelse." Denne Sag hører i Holsteen til en af de Tidsfordringer, hvorfor der fra begge Sider kæmpes og vil blive kæmpet paa det meest haardnakkede. De 8 ufødte Fuldblods-Fol som nylig solgtes ved Auction paa Augustenborg betaltes tilsammen med 721 Frdkors (omtrent 2800 Species, eller 700 Rigsbankdaler r. Sølv pr. Stk.)
Aarhuus Stifts-Tidende, 1835-10-15
Dr. Harms kom hjem igjen til Kiel den 2den October og "samlede – som der meldes den 5te Kræfter i sin Families Skjød, efter den hos ham indtraadte Legemsvaghed." En Bugtaler, Hippolit Balja, giver i denne Tid Forestillinger i Holsteen. Hoffmanns Herkuleskunster gjøre Lykke i Husum. I Nærheden af denne Stad er nylig en Mølle afbrændt ved Lynild.
Aarhuus Stifts-Tidende, 1835-10-15
J Anledning af en Gaardmands Vægring for at yde Præsten Tiende af et betydeligt Stykke Rug efter den Sæd, som i f. A. faldt at, og som han nedpløiede uden at behandle Jorden videre, har Cancelliet paa vedk. Sognepræsts Forespørgsel svaret: "at da Yderen har pløiet Jorden og Rugen er høstet moden, bør Tiende svares deraf."(C. T.)
Aarhuus Stifts-Tidende, 1835-10-15
Magistraten i Odense har sat Taxt for Bagere, Slagtere, Bryggere, Brændeviinsbrændere og Lysestøbere. (See Hp. Av. No. 154.)
Aarhuus Stifts-Tidende, 1835-10-15
Landsoverretten i Viborg har for Actors videre Tiltale frikiendt et i Nibe arresteret Fruentimmer, som, for formeentlig at have gjort sig skyldig i Mordbrand, ved Hornum Fleskum Herreders Ret var bleven dømt til at miste sin Hals og steilles. "Med spændt Opmærksomhed - hedder det i Randers Avis for i Tirsdags - henvendte man sine Blikke paa den Hestehandel, Brødrene Wulff igaar vilde realisere i Randers, og circa 50 gode Heste vare indtrufne for at beskues af disse trende Jaralitter. De kjøbte kun to Heste, og lode saaledes mange Sælgere løbe med Liimstangen. De havde bekjendtgjort, at de vilde opholde sig der i 4 Dage for at kjøbe Remonte-Heste, saavel af det større som mindre Maal, saavel Hopper som Vallakker. De logere hos Hr. Nathanson paa Rugtorvet, hvor Hestene mynstres.
Aarhuus Stifts-Tidende, 1835-10-15
Aarhuus. J det haarde Veir sidste Nat blev fra et Fartøi som overbragte endeel fra Efteraarsmaneurerne i Sielland hjemvandrende Soldater en af disse ved et Seil kastet ud i Søen, hvor han druknede.
Aarhuus Stifts-Tidende, 1835-10-15
J disse Aftener har man her med blotte Øine tydelig seet Kometen.
Aarhuus Stifts-Tidende, 1835-10-15
Jndsendt. Aabne Dørre, eller lukte? "Det er en af stænderske Forfatningers skjønneste Frugter, at Regjeringen ved dem lærer at kjende Folkets Øn skeer og Fornødenheder, Folket derimod Regjeringens ren og alvorlige Villie, at tage Hensyn til hine Ønsker og Fornødenheder, er udeelt hellig Pligt. - Det kgl. baierske Justitsministerium.
Aarhuus Stifts-Tidende, 1835-10-15
Bekjendtgjørelser. At Ligningen over Jndqvarteringsskatten for indeværende Aar er henlagt hos Jndqvarteringsbilletteuren Bundtmager Michelsen, og der vil vorde henliggende i 14 Dage, til Eftersyn for enhver Vedkommende, bekjendtgjøres herved. Aarhuus, den 6te October 1835. Magistraten.
Aarhuus Stifts-Tidende, 1835-10-15
At Ligningen over Præstepengene pro 1835 er henlagt til Eftersyn i 8 Dage fra Dato hos Fæstemand C. v. Berger, bliver herved bekjendtgjort til Efterretning. Aarhuus, den 14de October 1835. Magistraten.
Aarhuus Stifts-Tidende, 1835-10-15
Brødtaxt, for Bagerne i Aarhuus fra medio October 1833. til videre: 1) Brød af sigtet Hvedemeel, 1 Franskbrød til 4 s. skal veie 18 Lod. dito 2) Brød af sigtet Rugmeel: 1 Suurbrød til 4 s. skal veie 24 Lod. 1 dito - 2 s. – – 12 – 3) Brød af grovt malet Rugmeel, 1 Brød til 32 s. skal veie 14 Pund. 1 dito - 16 s. og saa fremdeles i samme Forhold. Kornet hvoraf Forbagningen skeer, skal være fundt, godt og velrenset, hvorfor det, paa det alvorligste forbydes Bagerne at sammenblande flere Kornsorter, eller melere Rugen, med Klid eller Afsigtning. For at kunne controllere Taxtens Overholdelse paalægges det derhos Bagerne at forsyne de Rugbrød, der fra deres Bagerie leveres, med deres Navn eller Stempel. Det bemærkes tillige, at Rugbrød, ikke ved deres Ælde bør tabe meer end et halvt Lod paa hver 12 Lod. Aarhuus Raadstue, den 12te October 1835. Magistraten.
Aarhuus Stifts-Tidende, 1835-10-15
Fredagen den 16de October d. A. og følgende Dag, Kl. 2 Eftermiddag, lader afgangne Apotheker Reddeliens Enke og Arvinger ved offentlig Auction, som afholdes i Stervboegaarden, bortsælge en Deel Jndboe, bestaaende af Borde, Stole, Sophaer, 4 Claveer, 4 Stel Theetøi af Kjøbenhavns Porcellain, Kakkelovne, Sengesteder, Sengeklæder, Linned, Dækketøi, noget forarbeidet Sølv, saa og Kjøkken= og Bryggers=Redskaber, en betydelig Mængde Kaabber og Tin, samt 2 Heste, 3 Køer, Vogne, Plove, Harver og Seletøier, hvoriblandt et gandske nyt Bringtøi, m. m. m. Lysthavende indbydes. Aarhuus, den 7de Octbr. 1835. Fleischer.
Aarhuus Stifts-Tidende, 1835-10-15
Jfølge tagen Bestemmelse under Skiftet efter Huusmand Christen Nielsen Auning og Hustrue af Lihme, bliver det Boet tilhørende Huus Lihme, med Hartkorn 4 Skpr. 1 Fdkr. 1 Album og Kirketiende deraf, stillet til Bortsalg ved 3de Auctioner, som afholdes Mandagen den 2den og 16de næste Maaned, samt Onsdagen den 2den December førstkommende, hver Dags Formiddag Kl. 10. De 2de først Auctioner afholdes her paa Contoiret og 3die Auction i Huset, der agtes solgt. Naar 3die Auction over Huset er tilendebragt bortsælges Boets Løsøre, bestaaende af noget Ind- og Udboe, en Ko, 6 Faar, m.m. Denne Bekjendtgjørelse tjener saavel Pantecreditorer som Liebhavere til Efterretning. Rougs &c. Herredscontoir i Randers, den 5te October 1835. A. L. Reiersen.
Aarhuus Stifts-Tidende, 1835-10-15
Jfølge Reqvisition fra Prøveprocurator Nygaard i Randers, grundet paa formeentlig Mangel ved Bekjendtgjørelsen til den, den 20de August d. A. afholdte 3die Auction over et Sted i Meilbye med Hartkorn 2 Tdr., som af Niels Jensen er pantsat, og sener udlagt det hvitfeldtske Fideicommis, bliver bemeldte Sted, der for Tiden besiddes af Søren Nielsen Volle stillet til en ny 3die Auction, som afholdes paa Eiendommen, der agtes solgt Mandagen den 2den November førstkommende, om Formiddagen Kl. 10, hvortil Liebhavere indbydes. Dette bekjendtgjøres overeensstemmende med Placat, 22de April 1817, saavel til Pantecreditorers, som Liebhaveres Efterretning. - Rongss &c. Herredscontoir i Randers, den 1ste October 1835. A. L. Reiersen.
Aarhuus Stifts-Tidende, 1835-10-15
Efter Begjæring af Procurator Jensen i Randers, paa vedkommende Udlægshavers Vegne, bliver det Sned ter Anders Stentoft tilhørende Huus i Vivil med Haugeplads stillet til Bortsalg ved 3de Auctioner, som afholdes: Mandagen den 2den, 16de og 30te Novbr. førstkommende, hver Dags Formiddag Kl. 11 De 2de første Auctioner afholdes her paa Contoiret, og 3die Auction paa Eiendommen, der agtes solgt; hvilket herved bekjendtgjøres overeensstemmende med Placat 22de April 1817 til Pantecreditorers og Liebhaveres Efterretning. - Rougss &c. Herredscontoir i Randers, den 2den October 1835. A. L. Reiersen.
Aarhuus Stifts-Tidende, 1835-10-15
Efter Reqvisition af dHerrer Consul Bergen i Frederikshavn som Befuldmægtiget for vedkommende Eiere, samt Strandingscommissionair Rafn og Skibscapitain Smith, som Commissionairer for Skibscapitain Kloppenburg, der Natten til den 8de August sidstl. indstrandede her under Øen paa Reise fra Stettin til St. Malo med Kufskibet Harmonie af Elsfleth, afholdes den 20de dennes, om Formiddagen Kl. 9, og, om fornødiges, følgende Dag, Auction paa det saakaldte vestre Nyland over den fra benævnte Skib ilandbjergede betydelige Ladning af nyt Skibs= og andet Tømmer, bestaaende af: 249 Stkr. Ege=Tømmer fra 10 til 40 Fods Længde, 8 a 16 Tommer i Kant, 50 dito dito Skibsknæer af forskjellige Størrelser, 387 dito dito Planker af forskjellige Dimensioner, og omtrent 6 Skokke dito Oxhovedstaver. Varerne, der ere ualmindelig gode, kunne forinden Auctionen tages i Øiesyn, og Conditionerne ville paa Auctionsstedet nærmere vorde bekjendtgjorte. Thi indbydes Kjøbere! Læsøe, den 5te October 1835. H. M. R. Ørum, Auctionsdirecteur. Paa billige Vilkaar er i Gaarden No. 356 paa Danmarksgaden i Fredericia, at erholde tilleie en beqvem Beboelsesleilighed med Kjøkken og andre Fornødenheder, for en Embedsmands eller anden honet Enke. Leiligheden forevises af Hr. Procurator Seidelin i Fredericia, der tillige giver nærmere Underretning desangaaende; samme kan strax tiltrædes. Alle Slags Haararbeider, saasom: Uhrkjeder, Halsbaand, Uhrbaand, Brystnaale og Bandelokker, kan faaes efter Bestilling for billige Priser i Stedet No. 284 ved Aaen i Aarhuus. Hertil er efterhaanden indleveret som Hittegods følgende: Et Par korte Handsker; 1 Dametaske med et rødterne Lommetørklæde; Fem Rigsbankdaler; 1 Brystnaal uden Stilk; 1 Guld Spring-Fingerring med 6 Bogstaver og Dato, 1 sølvpletteret Blyantsfutteral; 1 gl. Paraply, 1 lille Haandkurv med et rødterne Lommetørklæde; 1 Haar Halsbaand med Guld-Laas, 1 Riis Cardus=Papiir. Hvilket herved i Henhold til Placaten 8de Juni 1811 bekjendtgjøres. Aarhuus Politiekammer, den 13de October 1835. Fleischer.
Aarhuus Stifts-Tidende, 1835-10-15
Redigeres, trykkes og udgives 4 Gange ugentlig af Overkrigscommissair A. F. Elmquist.
Aarhuus Stifts-Tidende, 1835-10-16
No. 165. den 16de October. Fredagen. med Brevposterne. Den til Forsendelse allene privilegerede. Kongelig allernaadigst Stifts-Tidende. Aarhuus
Aarhuus Stifts-Tidende, 1835-10-16
Nyheder fra Udlandet. Russiske Søerustninger i Østersøen. Disse skulle ifølge engelske Aviser være saa betydelige, at de synes fuldkommen tilstrækkelige til et Tog mod Engelland, hvor Flaaden, der anslaaes til henved tredive Linieskibe samt et forholdsmæssigt Antal Fregatter og mindre Krigskibe, lettelig kan landsætte 50,000 Md. Denne Flaades Matroser og Soldater skulle, som man veed, til næste Vinter samtligen indqvarteres i dertil opførte uhyre store Barakker ved St. Petersborg og Kronstadt, for, saasnart Jsen gaaer op, omtrent i Slutningen af Mai, strax at kunne gaae ombord paa Flaaden, som da skal hele Sommeren maneuvrere i Østersøen. "Denne Flaade, tilføier den engelske Beretning: kan ikkun være bestemt mod Engelland."
Aarhuus Stifts-Tidende, 1835-10-16
Det brittiske Ministerium har gjort Forespørgseler, og vel endogsaa Jndsigelser hos den russiske Regjering angaaende bemeldte Krigsflaades idelige Forstørrelse.
Aarhuus Stifts-Tidende, 1835-10-16
For Øieblikket bestaaer denne af 27 Linieskibe, inddeelt i 3 Divisioner, af hvilke en er bestandig ude Søen. Jfølge Morningchronicle skal det være bleven erklæret den russiske Ambassadeur Fyrst Liewen, at hvis man lader den hele Flaade løbe ud paa eengang, da vil Engelland ansee det for en Krigserklæring. (Jfølge f. Blads Forsikkring har den engelske Regjering givet Ordre til, at gjøre endnu 15 Linieskibe saa parate, at de strax paa Ordre kunne løbe ud. Ogsaa tales der om et svømmende Batterie af Krigsdampskibe. Der oprettes i denne Tid en Telegrafforbindelse imellem London og Paris, hvorved der mellem disse to Hovedstæder kan haves Efterretninger i halvanden Time.)
Aarhuus Stifts-Tidende, 1835-10-16
Spanien. Don Carlos skal pludselig være forsvunden, og det lige i Midten af sin Hær. Dette Rygte meldes fra mange forskjellige Kanter, og ifølge Breve fra Bayonne var det ved Telegrasen. meldt lige til Paris. Jøvrigt hviler der endnu et uforklarligt Mørke over Begivenhederne i Spanien. Alt hvad man erfarer derfra, beroer næsten kun paa Ryg tr. Jfølge nogle af disse har Regjeringen i Madrid seet sig nødt til at kapitulere med Juntaerne, andre at Dronningen har sluttet et Forliig med dem, og atter andre at Konstitutionen af 1812 var bleven proklameret i Madrid den 28de Septbr. Den almindelige Bevæbning paadrives stærkt overalt i hele Landet. Allene i Staden Granada var oprettet to lette Jnfanterie-Regimenter, det ene kaldet la Patria, det andet Jsabel constitutional, samt to Escadroner Kavallerie under Navn af Granada libre. Alle Embedsmænd maa inden 24 Timer erklære sig enten for den Madriderregjering eller Juntaerne. Alle Munke inden 4 Dage have aflagt deres Ordensdragter, og Gudstjenesten er frigivet for alle Religionsbekjendelser. Censuren afskaffes overalt, og Tolden er nedsat til en Trediedeel. Fra Gibraltar var til Cadix nylig bleven uden Told indført for 4 Millioner engelske Varer, da man havde bortfjernet alle Douaniers derfra og beordret dem med Folkehæren til Madrid.
Aarhuus Stifts-Tidende, 1835-10-16
Frankrig. Der skal være opdaget en vidtud bredt Sammensværgelse i den franske Armee. Saaledes fortælles der i engelske Aviser. Journal de Paris forsikkrer derimod, at Regjeringen kun har truffet de tagne Forholdsregler fordi der var gjort nogle Forsøg paa at stifte hemmelige Foreninger, og at derfor i to Garnisons-Regimenter i Paris kun vare arresterede en Snees Underofficerer, og omtrent dobbelt saamange i Provindserne. Dog nægtes ikke, at man hos de Fængslede har fundet Statuter, Dolke, Frihedshuer og vigtige Dokumenter. Det hedte i Paris, at den franske Minister i Spanien havde Ordre tilat forlade Madrid under følgende tre Omstændigheder: 1) naar Regentskabet fratages Dronning Christine og overdrages D. Francisko eller en provisorisk Regjering; 2) hvis de provindsialle Juntaer blive anerkjendte som Regjerings-Øvrigheder; 3) hvis Konstitutionen 1812 bliver proklameret. Dog skal hani ethvert af disse Tilfælde, paa sin Monarks Vegne, først protestere derimod.
Aarhuus Stifts-Tidende, 1835-10-16
Jtalien. Kongen af Sardinien har befalet, at udruste hans hele Krigsflaade, og sætte Armeen paa Krigsfod. Hvem denne Foranstaltning egentlig skal gielde, er endnu en Hemmelighed.
Aarhuus Stifts-Tidende, 1835-10-16
Cholera er nu udbrudt baade i Dalmatien og Lombardiet.